2K12 Kub

2K12 Kub, v kóde NATO SA-6 Gainful je mobilný protilietadlový systém určený predovšetkým na ničenie vzdušných cieľov. Prvé vozidlá boli do výzbroje armád východného bloku zavedené v druhej polovici 60. rokov 20. storočia. Projekt protilietadlového systému bol vypracovaný v kancelárii OKB-15 GKAT (filiálka NII-17), dnes NII Priborostroenia V. V. Tichomirova. Vývoj a charakteristika Vývoj 2K12 Kub započal v ZSSR v roku 1958. Vozidlo malo byť schopné ničiť ciele letiace rýchlosťou od 420 až do 600 m/s, pohybujúce sa vo výške do 7 000 metrov a vozidlo bolo schopné prevádzky v teplotách od −40 do +50°C. Najvyššia nadmorská výška pre prevádzku stroja je 3 000 metrov. Základnou jednotkou je protilietadlová taktická batéria. Batéria odpaľovacích zariadení 2K12 sa skladá z viacerých pásových vozidiel. Tvorí ju jeden riadiaci a navádzací rádiolokátor 1S91 (SURN, v kóde NATO Straight Flush) s dosahom 75 km. Jedná sa zvyčajne o vozidlo na podvozku GM-568. Batéria zvykne byť vybavená 4 odpaľovacími zariadeniami na pásových podvozkoch GM-578 a 4 nákladnými automobilmi, z ktorých každý nesie 3 ďalšie rakety a žeriav. Zariadenia 2K12 Kub používajú rakety 3М9 a ich modifikácie. Raketový motor Raketový motor pracuje dvojfázovo. Najprv je raketa urýchlená na približne 900 m/s raketovým motorom so štartovacou náplňou so stechiometrickým pomerom vychýleným k vyššiemu výkonu, následne prechádza do raketo-náporového režimu, kedy spaľovanie v raketovom motore prebieha s letovou prachovou náplňou s nedostatkom oxidantu a doháranie prebieha za prítomnosti nasatého atmosférického kyslíka. Používatelia Aktívni používatelia Alžírsko Arménsko Barma Bosna a Hercegovina Bulharsko - viac než 20 vozidiel Čad – ukoristené stroje z Líbye Česko – 4 batérie Egypt India Irán – 8 vozidiel dodaných z Ruska v rokoch 1995 až 1996 Kuba – viac než 25 vozidiel Líbya Maďarsko Mozambik Poľsko Rumunsko – 15 vozidiel Rusko Severná Kórea Slovensko – 4 batérie. Patria pod 2. protilietadlovú raketovú skupinu v Nitre Srbsko – 85 vozidiel Sýria Vietnam Bývalí používatelia Československo Irak Juhoslávia NDR ZSSR 2K12 Kub v Československu 2K12 Kub bol v Československu používaný v 7. plukoch: 2. protilietadlový pluk Janovice 4. protilietadlový pluk Jihlava 9. protilietadlový pluk Strakonice 11. protilietadlový pluk Stříbro 12. protilietadlový pluk Mariánske Lázně 171. protilietadlový pluk Rožmitál pod Třemšínem 251. protilietadlový pluk Kroměříž 2K12 Kub v boji 1973 Jom Kipur Použité na strane Egypta a Sýrie. Ich nasadenie bolo pre izraelské letectvo prekvapením a spôsobilo vysoké straty strojov A-4 Skyhawk a F-4 Phantom II. 64 lietadiel bolo zostrelených 95 raketami. 1982 Libanon Umiestnené v Bekaa. Množstvo vozidiel bolo zničených v jeden deň. Používané Sýriou. 1980 – 1988 Iránsko-iracká vojna Používané na strane Iraku. 1991 Vojna v Perzskom zálive Používané na strane Iraku. 1991 – 1999 Vojna v Juhoslávii Používané na strane Juhoslávie. Nehoda v Poľsku 19. augusta 2003 bolo počas cvičných strelieb približne 21 kilometrov od mesta Ustka zostrelené nešťastnou náhodou poľskou batériou poľské bojové lietadlo Suchoj Su-22M4K. Pilot, generál Andrzej Andrzejewski, sa stihol katapultovať a dve hodiny po udalosti bol vylovený z mora. Pilot zomrel 23. januára 2008 počas havárie lietadla CASA C-295M. Referencie Iné projekty Commons ponúka multimediálne súbory na tému 2K12 Kub Zdroje Tento článok je čiastočný alebo úplný preklad článkov 2K12_Kub na anglickej Wikipédii (číslo revízie nebolo určené) a Slovak Air Force na anglickej Wikipédii (číslo revízie nebolo určené). forum.valka.cz